Begin mèlu kapilih ing Knesset kapisan lan ngepalani Parté Herut. Nalika iku dhèwèké ana ing pinggiran ilèn pulitik sing nentang pamaréntahan Israèl pimpinan Mapai lan golongan èlit Israèl. Dhèwèké panggah ana ing kursi oposisi terus salawasé wolung pemilu (kajaba nalika jaman pamaréntahan tunggal nasional nalika ing Perang Enem Dina). Nanging suwé-suwé dhèwèké bisa ditampa déning ilèn tengah. Ing taun 1977 dhèwèké menangaké pemilu lan dilantik dadi mahamantri. Palantikané minangka mahamantri iku mungkasi dominasi Parté Buruh Israèl sing wis kuwasa telung dasawarsa. Begin bokmanawa dadi pamimpin oposisi sing suwé dhéwé sajeroning sajarah modhèren pulitik.